東漢

东汉（25年-220年）是中国古代个一隻朝代，与西汉合称兩漢，又称後汉。東漢与西漢之間为新朝，後畀東漢所取代。西汉建都长安，東漢建都东方个雒陽，故而得名。東漢是當時世界丄个強大國家，而前期个光武中興搭明章之治，亦是中國史上个盛世。

东汉又称为后汉，乃为区别于西汉之前汉。又取汉朝中兴之意，称为中汉。东汉辰光人称首都雒阳为东京，噶咾又以东京为东汉个代称。

由於東漢中後期个帝王普遍壽命弗長，而且弗少是幼年即位，導致汉和帝以后至汉末近百年间，外戚宦官轮流执政，成爲固定个惡性循環，兩派互相残杀，擔东汉朝廷弄得糜烂弗堪。東漢中平六年（189年），外戚大將軍何進遭宦官十常侍所殺，後軍閥董卓引兵到雒陽，除十常侍，废少帝刘辩，杀何太后，立汉献帝。长期左右东汉皇室个外戚、宦官一淘消灭脱，但卻引起了各地諸侯群雄割據个局面，漢廷弗再握有實權，漢帝乃末成爲傀儡。

虽然在中國人个心目中西漢是一個强盛个统一大帝国，但是東漢在文化、军事等方面亦有显著成就。著名个有班超出使西域，在西域長駐了三十多年，先後擊破了畀匈奴控制个西域諸國，弗但令西域諸國一一歸順漢朝，並開拓了東西文化个交流。期間佢還派出甘英出使西域个大秦國，雖未有成功，但足跡已達今日波斯灣諸國。

另外，东汉在91年灭北匈奴。南匈奴内附漢朝。216年，南匈奴最后一個呼厨泉单于去邺城拜见曹操，曹操分南匈奴为五部，匈奴汗国弗复存在，困扰汉朝数百年个北方外患終告一段落。

同時佛教也垃昰段期間傳入中國。根據記載，漢哀帝元壽元年（前2年）博士弟子景盧出使大月氏，其王使人口授《浮屠經》。到了東漢永平十年（67年），漢明帝派人去西域，迎來兩位高僧，並且帶來了交關佛像搭佛經，用白馬駝迴首都雒陽，皇帝命人修建房屋供其居住，翻譯佛經。也就是乃朝个白馬寺。

Category:汉朝
Category:东汉